PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 09.06.1999

Nr.220


A V I Z 

asupra proiectului de Lege privind aprobarea Ordonanţei 

de urgenţă a Guvernului nr.79/1999 pentru modificarea 

literei c) a articolului 1 din Ordonanţa Guvernului nr.17/1998 

privind instituirea unor taxe pentru prestaţii vamale. 

                       În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul  de Lege privind aprobarea Ordonanţei de urgenţă a Guvernului nr.79/1999 pentru modificarea literei c) a articolului 1 din Ordonanţa Guvernului nr.17/1998 privind instituirea unor taxe pentru prestaţii vamale,  trimis cu adresa nr.220 din 7 iunie 1999, înregistrat sub nr.443 /XVIII/11  din 8 iunie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut proiectul de lege menţionat mai sus, în şedinţa din 9 iunie 1999. 



În urma examinării,  membrii comisiei, constatând că acesta nu contravine prevederilor constituţionale, au hotărât, cu majoritate de voturi, să îl avizeze favorabil. 



În raport de obiectul şi conţinutul său, proiectul de lege face parte din categoria legilor ordinare. 

                 PREŞEDINTE,                                         SECRETAR,  

                 Emil Teodor Popescu                                Nicolae Grădinaru  

Red. Diaconu Dumitra
        Cons.parlamentar 

